Lav et referat af nedenstående tekst:

Tekst:
Siden sommer har fremtiden for det populære SIFA TV-bingo hængt i en tynd tråd på grund af nye afgiftsregler, men nu er der kommet et lyspunkt i sagen. I et svar fra EU-Parlamentet har man meddelt, at sagen omkring SIFA TV-bingos fritagelse for at følge de nye afgiftsregler er et nationalt anliggende – og altså ikke en sag for EU. I svaret skriver ledende næsteformand Margrethe Vestager blandt andet: - Det er det enkelte medlemslands ansvar at vurdere, om arrangører af tv-bingo skal følge samme regler som andre online-spillesteder. Og i så fald skal dette medlemsland også vurdere, om tv-bingo så kan få lov at blive behandlet anderledes. En afgørelse, der glæder SIFA TV-bingos formand Ole Nielsen. - Armene ryger automatisk lidt i vejret, når man får sådan en besked. Men nu venter vi så på svar fra ministeren, som ikke er vendt tilbage til os. Så det er svært at tro det endnu, når vi blot bliver mødt af radiotavshed, siger han. Indtil nu har EU-Parlamentet ellers sammenlignet bingo-programmet med andre onlinekasinoer – og har derfor slået fast, at SIFA TV-bingo skulle følge samme regler. Frygten har været, at det ellers ville kunne gå imod EU’s regler om ulovlig statsstøtte. Men meldingen fra EU-Parlamentet med kommissær Margrethe Vestager i spidsen betyder altså, at det bliver den danske skatteminister Morten Bødskov (S), der skal tage stilling til sagen. EU-Kommissionens støtteregler står nemlig ikke længere i vejen, og en medlemsstat (som Danmark) må altså godt gøre en undtagelse til reglerne. Formand Ole Nielsen frygter dog, at der kan gå en rum tid, gør der tikker et ministersvar ind fra Morten Bødskov. - I den her coronatid har ministrene jo andre ting at tænke på, så jeg tror desværre ikke, at vores SIFA TV-bingo er det første på deres liste, siger han. Skal betale højere afgifter SIFA TV-bingo er kommet i klemme, da der 1. januar 2021 blev indført en ny lov om regulering af spillemarkedet. SIFA bliver ramt, da bingospillet ifølge reglerne går ind under de samme vilkår som for eksempel regler om online-spil og online-kasino. Reglerne betyder, at bingo-programmet skal betale endnu højere afgifter til staten, og det betyder, at der ikke længere vil være et overskud at dele ud til de 212 idrætsforeninger og i alt 60.000 medlemmer, der i dag får glæde af overskuddet. Tiden er derfor knap for det populære TV-program, der har begejstret sine seere med vært Peter Skram gennem 35 år. - Jo længere tid, vi venter på svar fra ministeren, jo flere penge skummer de, siger Ole Nielsen med henvisning de nye afgiftsregler. Penge, som tv-programmet selv skal betale. Formand: - Ønsker samme ordning som hestesporten Ifølge Ole Nielsen kunne en løsning for SIFA TV-bingo være den samme som for hestesporten. - Der har lige været en nyt lovforslag i henhold til hestesporten, som giver den en særordning, der gavner den. Vi vil også gerne have samme ordning, for vi kan jo se, at der er særordninger i spil, siger han. Heldigvis møder SIFA TV-bingo stor opbakning blandt både seerne og politikerne – mener formanden. - Politikerne kan jo godt se det urimelige i det, og heldigvis har vi mange venner, der kæmper vores sag fra begge sider af Folketingssalen, siger en – trods alt – positiv formand. De to nordjyske Venstre-politikere Anne Honoré Østergaard og Torsten Schack Pedersen har tidligere kaldt skatteminister Morten Bødskov (S) i samråd for at få svar på, hvad han vil gøre for at sikre, at SIFA TV-bingo ikke lukker som følge af afgiftsforhøjelser. Det har ikke været muligt at få en kommentar fra bingo-vært Peter Skram eller skatteminister Morten Bødskov (S).

Referat:
Formanden for bingo-programmet er glad for afgørelsen, men tør ikke endeligt tro på, at SIFA TV-bingo nu er reddet. Han afventer svar fra skatteministeren.